## El Consell autoritza la contractació per a l’adquisició i el subministrament de medicaments destinats als centres de l’àmbit de la sanitat pública

*** S’aprova un contracte per al subministrament de medicaments amb diferents principis actius per al tractament de malalties amb un valor estimat de 92,3 milions d’euros
* El Consell autoritza la contractació per a l’adquisició de medicaments destinats a tractar el càncer de pròstata amb un valor estimat de més de 106,7 milions d’euros
* Es dona llum verda a un acord marc per al subministrament de medicaments per al tractament de la fibrosi pulmonar idiopàtica el valor estimat del qual és de més de 35,1 milions d’euros**

El Consell ha autoritzat la contractació per a l’adquisició i el subministrament de medicaments destinats als centres de l’àmbit de la sanitat pública per al tractament de diverses patologies.

En este sentit, el Consell ha aprovat un expedient de contractació pel qual s’adquiriran i se subministraran medicaments que contenen els següents principis actius: abrocitinib, àcid pamidrònic, alprostadil, axitinib, alprostadil, axitinib, bosutinib, ceftarolina, ceftazidima i avibactam, crizotinib, ketamina, lorlatinib, palbociclib, parecoxib, pegvisomant, raltitrexed, sirolimús, somatrogon, temsirolimus, tofacitinib i sulfat de vincristina.

Quant als principis actius, alguns s’utilitzen en l’àrea oncològica i hematològica. A més, s’inclouen medicaments per al tractament de dermatitis atòpica, artritis reumatoide, artritis psoriàsica, espondilitis anquilosant i colitis ulcerosa. Uns altres són antibiòtics que s’utilitzen en diferents infeccions en l’àmbit hospitalari, anestèsics, així com principis actius per al tractament del dolor, trastorns del creixement o immunosupressors, entre altres.

El valor estimat d’este contracte, que es dividix en 19 lots, ascendix a més de 92,3 milions d’euros. A través d’este expedient de contractació s’establix el marc jurídic per al subministrament d’estos medicaments, amb fixació de preus i les condicions generals.

La duració del contracte és d’un any, amb possibilitat de prorrogar-lo per períodes màxims de 12 mesos, fins a tres anys addicionals.

**Medicaments per a tractar el càncer de pròstata**

D’altra banda, el Consell ha autoritzat la contractació per a l’adquisició i el subministrament de medicaments destinats al tractament del càncer de pròstata que contenen els principis actius enzalutamida, apalutamida i darolutamida, per a la seua distribució en els centres sanitaris.

Este expedient de contractació es dividix en quatre lots i la duració és d’un any amb la possibilitat de prorrogar-lo fins a 36 mesos addicionals. Així mateix, el valor estimat ascendix a 106,7 milions d’euros.

**Tractament de la fibrosi pulmonar idiopàtica**

Quant al tractament de la fibrosi pulmonar idiopàtica, el Consell ha aprovat un acord marc per al subministrament de medicaments destinats a tractar esta malaltia i el valor estimat de la qual és de més de 35,1 milions d’euros.

A través d’este acord, que està previst que s’inicie abans de finalitzar l’any, se seleccionaran les empreses distribuïdores d’estos medicaments, es fixaran els preus i s’establiran les bases que regiran estos contractes. La duració és de dos anys de vigència, prorrogables fins a un màxim de 24 mesos.

Fecha: 29/08/2024